**Մանկության թանգարան** (անգլ.՝ V&A Museum of Childhood), գտնվում է Բեթնալ Գրինում՝ Լոնդոնի Իստ Էնդում, հանդիսանում է Վիկտորիայի և Ալբերտի թանգարանի մասնաճյուղը։ Վիկտորիայի և Ալբերտի թանգարանը Միացյալ Թագավորության դեկորատիվ-կիրառական արվեստի ազգային թանգարանն է։

Պատմություն
-----------

Թանգարանը հիմնադրվել է 1872 թվականին՝ որպես **«Bethnal Green Museum»**: Երկաթե շինությունը վերօգտագործել է նախապատրաստված շենք Ալբերտոպոլիսից, որը փոխարինվել էր ժամանակակից V&A համալիրի որոշակի վաղ մասերով։ Շինության արտաքին տեսքը նախագծվել էր Ջեյմս Ուիլյամ Վայլդի կողմից կարմիր աղյուսով *Rundbogenstil* (կլոր կամարաձև) ոճով, որը շատ նման է այն ոճին, որն առկա է ժամանակակից Գերմանիայում։ Շենքը օգտագործվել է տարբեր ժամանակների բազմազան հավաքածուներ ցուցադրելու համար, ներառյալ այն աշխատանքները, որոնք հիմա կարելի է տեսնել Ուոլլեսի հավաքածուում։ 1920-ական թվականներին այն սկսեց կենտրոնանալ երեխաների համար նախատեսված ծառայությունների վրա, և 1974 թվականին V&A ընկերության տնօրեն պարոն Ռոյ Սթրոնգն այն սահմանեց որպես հատուկ մանկական թանգարան։

Բոլոր մասնաճյուղերից *Bethnal Green Museum*-ն ունի մանկական առարկաների ամենամեծ հավաքածուն Միացյալ Թագավորությունում։

Թանգարանի առաքելությունն է. *«Հնարավորություն տալ բոլորին՝ հատկապես երիտասարդներին, ուսումնասիրել և վայելել նախագծված աշխարհը, մասնավորապես առարկաներ պատրաստված երեխաների համար և երեխաների կողմից»:* Այն ունի խաղալիքների, մանկական սարքավորումների և հագուսների ընդարձակ հավաքածուներ և բեմադրում է ժամանակավոր ցուցահանդեսների ծրագրեր:.

Թանգարանը փակվեց 2005 թվականի հոկտեմբերին լայնածավալ վերանորոգման երկրորդ փուլի համար՝ £4.7 միլիոն արժողությամբ։ Այն վերաբացվեց 2006 թվականի դեկտեմբերի 9-ին։ Փոփոխությունները ներառում էին նոր առջևի մուտք, պատկերասրահ, ցուցադրումներ և սրճարան:Թանգարանի ներսում կար թուջե արձան, որի քանդակագործն էր Ջոն Բելլը (1811-1896)։ Այն սկզբնապես եղել էր 1851 թվականի Համաշխարհային ցուցահանդեսում։ «Արծիվ սպանողը» ցույց է տալիս մի հմուտ նշանաձիգի՝ արծվին կրակելիս, որը սպանել է իր ոտքերի մոտ ընկած գառնուկին։ Այս արձանն այժմ տեղափոխվել է *Coalbrookdale* թանգարանի մուտքի մոտ, քանի որ այն ստեղծվել էր *Coalbrookdale* ձուլարանում։

Փոխադրամիջոցային կապեր
----------------------

| Ծառայություն | Կայարան/Կանգառ | Երկրորդ կանգառ | Սպասարկող գծեր երթուղիներ | Հեռավորությունը Մանկության թանգարանից |
| --- | --- | --- | --- | --- |
| Լոնդոնի ավտոբուսներ | Bethnal Green Station | Կանգառ Ա | 106, 254, 309, 388, D3, D6 |  |
| Կանգառ Բ | 8, 309, D6 |  |
| Կանգառ Դ | 8, 388, D3 |  |
| Old Ford Road | Կանգառ Գ | 106, 254, 388, D6 |  |
| Լոնդոնի մետրոպոլիտեն | Bethnal Green |  | Central line |  |
| Լոնդոնի երկաթուղի | Cambridge Heath |  | London Overground | 400 մետր քայլելով |

Ստեղծագործական պատկերասրահ
--------------------------

* 
* 
* 
* 
* 
* 
* 
*

Ծանոթագրություններ
------------------

1. ↑  Mapping Museums — 2016.
2. ↑
3. 1 2  «Արխիվացված պատճենը». Արխիվացված է օրիգինալից 2019 թ․ մարտի 27-ին. Վերցված է 2019 թ․ մարտի 27-ին.
4. ↑  accessed 8 August 2009
5. ↑   Walking directions to **V&A Museum of Childhood** from **Cambridge Heath (London)** railway station

Արտաքին հղումներ
----------------

* Interactive 360° virtual tour Արխիվացված 2012-12-27 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանկության թանգարան» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| 

|  Չափորոշչային վերահսկողություն |
| --- |
|  |
| BNF: 123035393 · ICCU: IEIV014857 · ISNI: 0000000107899299 · LCCN: no2012063937 · SUDOC: 031908624 · VIAF: 168122144 · WorldCat VIAF: 168122144 |

 |

 |